Anexa nr. 1 
Procedura de acordare a reducerii impozitului sau taxei pe clădiri și pe terenul aferent, în cazul organizațiilor nonprofit
Art. 1 — Obiectul reducerii.
(1) Pentru anul fiscal 2027 se acordă o reducere de maximum 50% din impozitul sau taxa datorată pentru bunurile care îndeplinesc condițiile prevăzute la art. 456 alin. (2) lit. c), “(2)  Consiliile locale/Consiliul General al Municipiului Bucureşti pot/poate hotărî să acorde scutirea sau reducerea impozitului/taxei pe clădiri datorat/datorate pentru ….. c) clădirile aflate în proprietatea organizaţiilor nonprofit şi clădirile utilizate de organizaţiile nonprofit, primite în folosinţă gratuită, folosite exclusiv pentru activităţile fără scop lucrativ”, respectiv art. 464 alin. (2) lit. e) “(2)  Consiliile locale/Consiliul General al Municipiului Bucureşti pot/poate hotărî să acorde scutirea sau reducerea impozitului/taxei pe teren datorat/datorate pentru: e) terenul aferent clădirii aflate în proprietatea organizaţiilor nonprofit, precum şi terenul aferent clădirii utilizate de organizaţiile nonprofit primite în folosinţă gratuită, folosite exclusiv pentru activităţile fără scop lucrativ”din Legea nr. 227/2015 privind Codul fiscal, precum și in condițiile prezentei proceduri.
(2) Clădirea și terenul aferent se analizează distinct. Admiterea cererii pentru clădire nu atrage automat reducerea pentru teren.
(3) Reducerea se acordă titularului obligației fiscale identificat în evidența organului fiscal local. Dacă utilizatorul clădirii este o altă persoană, dosarul identifică atât titularul obligației, cât și organizația utilizatoare.
Art. 2 — Condiții de acordare.
(1) Pentru clădire se dovedește, după caz, proprietatea organizației nonprofit sau primirea clădirii în folosință gratuită de către organizația nonprofit, precum și utilizarea exclusivă pentru activități fără scop lucrativ.
(2) Pentru teren se dovedesc identificarea acestuia, legătura cu clădirea eligibilă și folosința pentru care se solicită reducerea, în condițiile art. 464 alin. (2) lit. e).
(3) Solicitantul trebuie să fi îndeplinit la termenele legale obligația de plată a impozitului sau taxei pentru anul fiscal anterior, în condițiile Codului fiscal. Separat, la data acordării nu trebuie să înregistreze obligații de plată restante către bugetul local al orașului Buziaș, potrivit criteriului local propus prin prezenta hotărâre. Serviciul Impozite și Taxe Locale verifică ambele condiții în evidența proprie.
Art. 3 — Cererea și documentele justificative.
(1) Titularul obligației fiscale sau reprezentantul acestuia depune cererea și documentele până la 31.01.2027. Cererea identifică separat clădirea și terenul pentru care se solicită reducerea: adresă, rol fiscal, număr cadastral dacă există și suprafața solicitată.
(2) Se anexează:

a) actul constitutiv și statutul organizației, în forma aplicabilă;

b) dovada proprietății ori actul care dovedește folosința gratuită, după caz, din care să rezulte bunul, părțile și perioada de folosință;

c) declarația pe propria răspundere privind folosința efectivă, cu indicarea utilizatorului și a activităților desfășurate în fiecare corp de clădire sau pe suprafața de teren solicitată;

d) planul, releveul sau alte documente de identificare, dacă evidența fiscală și actul de proprietate ori de folosință nu permit identificarea bunurilor și suprafețelor;

e) actul de reprezentare, după caz.

(3) Dacă titularul obligației fiscale și utilizatorul diferă, titularul depune și declarația organizației utilizatoare privind activitatea pe care aceasta o desfășoară efectiv în imobil.

(4) Organul fiscal consultă înscrisurile deja disponibile în evidențele Primăriei. Dacă declarația și actele depuse nu lămuresc folosința, ORGANUL FISCAL  solicită punctual documentele care pot dovedi situația respectivă. Acreditarea sau licența se solicită când este relevantă pentru activitatea invocată; nu este document obligatoriu pentru orice organizație nonprofit.
Art. 4 — Verificarea folosinței.
(1) Organul fiscal confruntă actul de proprietate ori de folosință gratuită cu evidența fiscală și cu declarația privind activitatea efectivă. Simpla înscriere a sediului în imobil sau menționarea unui scop social în statut nu dovedește folosința exclusivă a bunului.
(2) Dacă cererea cuprinde mai multe clădiri sau parcele, ORGANUL FISCAL  verifică fiecare bun în parte. Dacă același bun are folosință mixtă, organul fiscal verifică dacă bunul solicitat mai îndeplinește condiția de exclusivitate. Nu aplică automat reducerea proporțional cu suprafața declarată nonprofit. Dacă există bunuri distincte, identificabile în documente și în evidența fiscală, eligibilitatea acestora se analizează separat.
(3) Dacă actele indică activități economice, ORGANUL FISCAL  precizează ce activități se desfășoară și în care bun. Folosirea veniturilor obținute pentru finanțarea unui scop social nu dovedește, singură, utilizarea exclusivă fără scop lucrativ. Nici denumirea sau forma juridică a solicitantului nu ține loc de verificare a condițiilor legale.
Art. 5 — Soluționarea și operarea în rol.
(1) Organul fiscal consemnează într-o fișă de analiză, pentru fiecare bun: titularul, utilizatorul, temeiul de deținere sau folosință, destinația constatată, documentele verificate și rezultatul verificărilor fiscale.
(2) În caz de neconcordanțe, organul fiscal indică în scris documentele sau informațiile necesare. Dacă cererea se admite numai pentru o parte dintre bunurile distincte solicitate, soluția arată care bunuri sunt admise și motivul pentru care celelalte nu se încadrează.
(3) Pentru bunul eligibil, organul fiscal calculează impozitul sau taxa datorată înainte de reducere × procentul aprobat de maximum 50% și consemnează suma rămasă de plată. Organul fiscal local comunică soluția motivată și operează reducerea în rol pentru anul 2027, cu aplicare de la 1 ianuarie 2027 în condițiile Codului fiscal.
(4) Dacă se schimbă proprietarul, utilizatorul, torganul fiscal ul de folosință sau destinația bunului, beneficiarul notifică organul fiscal local în termen de 30 de zile. Organul fiscal verifică data schimbării și efectele asupra reducerii și comunică actul fiscal corespunzător. Procedura nu stabilește o anulare retroactivă automată pentru orice schimbare.

Anexa nr. 2 
 Procedura de acordare a reducerii impozitului pe clădiri pentru lucrări la locuințe
Art. 1 — Obiectul reducerii
(1) Pentru anul fiscal 2027 se acordă o reducere de maximum 50% a impozitului pe clădirea rezidențială care îndeplinește condițiile art. 456 alin. (2) lit. h) din Legea nr. 227/2015 privind Codul fiscal “(2)  Consiliile locale/Consiliul General al Municipiului Bucureşti pot/poate hotărî să acorde scutirea sau reducerea impozitului/taxei pe clădiri datorat/datorate pentru: h) clădirile rezidenţiale la care proprietarii au executat pe cheltuială proprie lucrări de intervenţie pentru creşterea performanţei energetice, pe baza procesului-verbal de recepţie la terminarea lucrărilor, întocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic, astfel cum este prevăzut în Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr. 158/2011, cu modificările şi completările ulterioare, precum şi cele pentru care proprietarii execută pe cheltuiala proprie lucrări pentru instalarea de sisteme de producere a energiei electrice din surse fotovoltaice sau pentru sisteme ecologice certificate de colectare şi tratare a apelor uzate rezultate din consumul propriu”, precum și in condițiile prezentei proceduri.
(2) Reducerea se poate acorda pentru una dintre următoarele situații, dacă proprietarul a suportat cheltuielile prevăzute de lege:
a) lucrări de intervenție pentru creșterea performanței energetice;
b) instalarea unui sistem de producere a energiei electrice din surse fotovoltaice;
c) instalarea unui sistem ecologic certificat de colectare și tratare a apelor uzate rezultate din consumul propriu.
(3) Dacă aceeași clădire se încadrează în mai multe dintre situațiile de la alin. (2), reducerea de maximum 50% se aplică o singură dată. Procedura privește impozitul pe clădire.
Art. 2 — Cererea și actele comune
(1) Proprietarul sau reprezentantul său depune cererea și documentele justificative până la 31.01.2027. Cererea identifică locuința și tipul lucrărilor pentru care se solicită reducerea.
(2) La cerere se anexează dovada dreptului de proprietate,  documentele care dovedesc cheltuielile suportate de proprietar și actul de reprezentare, după caz. Înscrisurile trebuie să permită identificarea clădirii la care s-au executat lucrările. Pentru lucrările comune la un bloc de locuințe, asociația de proprietari poate furniza documentele comune și situația contribuțiilor, din care să rezulte partea suportată de solicitant.
(3) Organul fiscal verifică distinct plata la termenele legale a impozitului aferent anului fiscal anterior și lipsa obligațiilor restante către bugetul local Buziaș la data acordării, potrivit criteriului local stabilit prin HCL.
Art. 3 — Lucrări pentru creșterea performanței energetice
(1) Solicitantul depune certificatul de performanță energetică sau, după caz, raportul de audit energetic din care rezultă măsurile recomandate, precum și procesul-verbal de recepție la terminarea lucrărilor, întocmit în condițiile legii.
(2) Organul fiscal verifică dacă recepția confirmă executarea măsurilor recomandate pentru clădirea solicitată. Dacă legătura dintre recomandare și lucrarea recepționată nu rezultă din acte, organul fiscal solicită clarificarea documentară și, după caz, sprijinul compartimentului tehnic.
(3) Dovada cumpărării materialelor justifică o cheltuială, dar nu dovedește singură executarea și recepția lucrărilor.
Art. 4 — Sisteme fotovoltaice
(1) Solicitantul depune documente din care rezultă achiziția, instalarea la locuința declarată și finalizarea instalării sau punerea în funcțiune, după caz. Actele trebuie să permită identificarea sistemului și să arate că acesta produce energie electrică.
(2) Organul fiscal verifică dovada cheltuielilor suportate de proprietar. Dacă actele indică o finanțare nerambursabilă totală sau parțială, organul fiscal identifică sursa finanțării și suma suportată efectiv de proprietar și consemnează încadrarea în condiția legală înainte de soluționare. O contribuție proprie nu se tratează automat ca dovadă că întreaga instalare s-a făcut pe cheltuiala proprietarului.
(3) Un sistem solar destinat exclusiv încălzirii apei nu se încadrează în această categorie.
Art. 5 — Sisteme ecologice de colectare și tratare a apelor uzate
(1) Solicitantul depune documentul de certificare al sistemului, dovada instalării la imobil și documentele privind cheltuielile suportate.
(2) Organul fiscal verifică dacă sistemul identificat în certificare este cel instalat și dacă acesta realizează atât colectarea, cât și tratarea apelor uzate rezultate din consumul propriu. Un bazin care doar colectează apele uzate nu dovedește îndeplinirea condiției de tratare.
Art. 6 — Soluționarea cererii
Organul fiscal întocmește fișa de verificare, cu tipul lucrării, documentele care o dovedesc, rezultatul verificărilor fiscale, impozitul integral și reducerea calculată. Dacă lipsește o dovadă, organul fiscal indică ce trebuie completat. Organul fiscal local comunică soluția motivată și, în caz de admitere, operează reducerea în rol pentru anul 2027, în condițiile Codului fiscal și ale HCL.

Anexa nr. 3 
Procedura de acordare a reducerii pentru clădirea de domiciliu și terenul aferent, în cazul beneficiarilor Legii nr. 168/2020 pentru recunoaşterea meritelor personalului participant  la acţiuni militare, misiuni şi operaţii pe teritoriul sau în afara teritoriului statului român  şi acordarea unor drepturi acestuia, familiei acestuia şi urmaşilor celui decedat
Art. 1 — Obiectul reducerii și categoriile de beneficiari
(1) Pentru anul fiscal 2027 se acordă o reducere de maximum 50% a impozitului pe clădirea folosită ca domiciliu, aflată în proprietatea sau coproprietatea persoanelor prevăzute la art. 2 lit. c)–f) și j) din Legea nr. 168 /2020 pentru recunoaşterea meritelor personalului participant  la acţiuni militare, misiuni şi operaţii pe teritoriul sau în afara teritoriului statului român  şi acordarea unor drepturi acestuia, familiei acestuia şi urmaşilor celui decedat
“c) răniţi - personalul participant care, pe timpul şi din cauza participării la acţiuni militare, misiuni şi operaţii, în mod individual sau colectiv, a suferit vătămări corporale, se află în incapacitate temporară de muncă şi, ulterior, este clasat apt limitat sau inapt pentru serviciul militar de către comisiile de expertiză medico-militare, de medicul de medicina muncii şi de medicul de expertiză a capacităţii de muncă, după caz; 

d) militari invalizi - personalul participant militar, încadrat în grad de invaliditate şi clasat inapt pentru serviciul militar de către comisiile de expertiză medico-militară în urma rănirilor, afecţiunilor fizice şi/sau psihice dobândite ca urmare a acţiunilor de luptă, accidentelor, catastrofelor şi altor asemenea evenimente intervenite din cauza participării la acţiuni militare, misiuni şi operaţii; 

e) civili invalizi - personalul participant civil, încadrat în grad de invaliditate, conform legii, în urma rănirilor, afecţiunilor fizice şi/sau psihice dobândite ca urmare a acţiunilor de luptă, accidentelor, catastrofelor şi altor asemenea evenimente intervenite din cauza participării la acţiuni militare, misiuni şi operaţii; 

f) urmaşii personalului participant decedat ca urmare a participării la acţiuni militare, misiuni şi operaţii - copiii acestuia până la împlinirea vârstei de 18 ani sau, dacă îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani, precum şi soţul supravieţuitor, dacă acesta nu s-a recăsătorit; 68/2020

j) veterani din teatrele de operaţii - personalul participant la acţiuni militare, misiuni şi operaţii în afara teritoriului statului român desfăşurate în teatre de operaţii/zone de misiuni, care îndeplineşte criteriile prevăzute la art. 4 alin. (1), (2) sau (4);”
, în temeiul art. 456 alin. (2) lit. o)  din Legea 227/2015 privind Codul fiscal “(2)  Consiliile locale/Consiliul General al Municipiului Bucureşti pot/poate hotărî să acorde scutirea sau reducerea impozitului/taxei pe clădiri datorat/datorate pentru: o) clădirea folosită ca domiciliu aflată în proprietatea sau coproprietatea persoanelor prevăzute la art. 2 lit. c) - f) şi j) din Legea nr. 168/2020 pentru recunoaşterea meritelor personalului participant la acţiuni militare, misiuni şi operaţii pe teritoriul sau în afara teritoriului statului român şi acordarea unor drepturi acestuia, familiei acestuia şi urmaşilor celui decedat, cu modificările şi completările ulterioare.”
(2) Pentru terenul aferent clădirii folosite ca domiciliu se acordă o reducere de maximum 50%, în condițiile art. 464 alin. (2) lit. k) din Codul fiscal, “(2)  Consiliile locale/Consiliul General al Municipiului Bucureşti pot/poate hotărî să acorde scutirea sau reducerea impozitului/taxei pe teren datorat/datorate pentru: k) terenul aferent clădirii folosite ca domiciliu aflate în proprietatea sau coproprietatea persoanelor prevăzute la art. 2 lit. c), f) şi j) din Legea nr. 168/2020, cu modificările şi completările ulterioare”
pentru persoanele prevăzute la art. 2 lit. c), f) și j) din Legea nr. 168/2020.
(3) Cererea se soluționează distinct pentru clădire și teren. Militarul invalid de la lit. d) și civilul invalid de la lit. e) pot fi analizați doar pentru clădire; aceste două categorii nu intră la reducerea pentru teren în baza art. 464 alin. (2) lit. k).
Art. 2 — Cererea și documentele justificative
(1) Solicitantul depune cererea și actele justificative până la 31.01.2027. Poate folosi o singură cerere pentru ambele bunuri, cu indicarea separată a clădirii și a terenului.
(2) Cererea este însoțită de:
a) documentul emis de autoritatea competentă din care rezultă calitatea prevăzută de Legea nr. 168/2020;
b) dovada domiciliului la adresa clădirii pentru care se solicită reducerea;
c) dovada proprietății sau coproprietății;
d) pentru teren, documentul de identificare a parcelei;
e) actul de reprezentare, după caz.
(3) Dacă documentul depus atestă participarea la misiuni, dar nu permite stabilirea categoriei legale în care se încadrează solicitantul, organul fiscal solicita dovada incadrarii in aceasta  categorie. Simpla calitate de militar nu este suficientă pentru aplicarea reducerii.
Art. 3 — Verificarea și calculul
(1) Organul fiscal verifică dacă persoana care dovedește calitatea legală este proprietar sau coproprietar al dreptului asupra bunului și dacă imobilul este folosit ca domiciliu. Pentru teren se verifică și dacă parcela solicitată este aferentă clădirii de domiciliu.
(2) În caz de coproprietate, ORGANUL FISCAL  identifică titularii și cotele și consemnează în fișă obligația fiscală asupra căreia poate aplica reducerea potrivit temeiului legal. Reducerea nu se extinde automat la obligația fiscală a celorlalți coproprietari.
(3) ORGANUL FISCAL  verifică distinct plata în termenele legale a impozitului pentru anul anterior și lipsa obligațiilor restante către bugetul local Buziaș la data acordării, potrivit criteriului local stabilit prin HCL.
(4) Pentru fiecare bun admis, fișa cuprinde temeiul, impozitul aferent dreptului eligibil, reducerea de maximum 50% și suma rămasă de plată.
Art. 4 — Soluția și modificarea condițiilor
(1) Organul fiscal local comunică soluția motivată pentru fiecare bun și operează în rol reducerea acordată pentru anul 2027, în condițiile Codului fiscal și ale HCL. Dacă se admite reducerea pentru clădire, dar se respinge cea pentru teren, actul comunicat indică separat motivul respingerii.
(2) Schimbarea domiciliului, a dreptului de proprietate sau a altei condiții care a stat la baza acordării se comunică ORGANULUI FISCAL  în termen de 30 de zile. ORGANUL FISCAL  verifică efectul asupra dreptului la reducere și comunică actul fiscal corespunzător.

Anexa nr. 4 
Procedura de acordare a reducerii impozitului sau taxei pentru clădirile amplasate in zone protectie ale monumentelor istorice si in zone construite protejate
Art. 1 — Obiectul și condițiile comune
(1) Pentru anul fiscal 2027 se acordă o reducere de maximum 50% din impozitul sau taxa aferentă clădirii ori părții eligibile, în condițiile art. 456 alin. (2) lit. ș) din Legea 227/2015 privind  Codul fiscal “(2)  Consiliile locale/Consiliul General al Municipiului Bucureşti pot/poate hotărî să acorde scutirea sau reducerea impozitului/taxei pe clădiri datorat/datorate pentru: ş) clădirile pentru care s-a instituit un regim de protecţie, altele decât monumentele istorice, amplasate în zone de protecţie ale monumentelor istorice şi în zonele construite protejate, pentru o perioadă de 2 ani, începând cu data de 1 ianuarie a anului următor celui în care au fost finalizate lucrările de renovare, cu excepţia încăperilor care sunt folosite pentru alte activităţi economice.” și ale prezentei proceduri. Pentru aceeași obligație fiscală și aceeași perioadă, reducerea se aplică o singură dată.
(2) Titularul obligației fiscale depune cererea și documentele până la 31.01.2027. Cererea identifică imobilul, calitatea solicitantului, temeiul invocat și lucrările pentru care solicită reducerea.
(3) Solicitantul declară folosința actuală și, dacă lucrările sunt în curs, folosința prevăzută după finalizare. Pentru o clădire cu folosință mixtă anexează situația încăperilor, cu suprafețele, destinațiile și utilizatorii.
(4) ORGANUL FISCAL  verifică plata la termen a impozitului sau taxei pentru anul anterior și, separat, lipsa obligațiilor restante către bugetul local Buziaș la data acordării, potrivit criteriului local stabilit prin HCL.
Art. 2 — Lit. ș): clădire neclasată, cu regim de protecție instituit
(1) Solicitantul depune documentele privind regimul de protecție și amplasarea imobilului, actele intervenției și dovada finalizării lucrărilor de renovare. Se depun documentele și avizele cerute de lege pentru lucrările respective, comunicate de compartimentul de specialitate.
(2) Compartimentul de specialitate precizează în fișa tehnică documentul din care rezultă regimul de protecție aplicabil clădirii, zona în care se află, și data finalizării lucrărilor. Simpla menționare a adresei într-o zonă protejată nu înlocuiește confirmarea regimului aplicabil clădirii.
(3) ORGANUL FISCAL  verifică perioada de doi ani de la 1 ianuarie a anului următor finalizării și aplică excluderea prevăzută de lit. ș) pentru încăperile folosite pentru alte activități economice. Fișa indică încăperile excluse și activitatea care justifică excluderea.
Art. 5 — Circuitul între Compartimentul Urbanism și ORGANUL FISCAL 
(1) ORGANUL FISCAL  transmite către compartimentul Urbanism identificarea clădirii, conform solicitarii contribuabilului. Compartimentul Urbanism răspunde în scris cu încadrarea tehnică, lucrările confirmate și datele relevante. Dacă actele nu permit stabilirea regimului de protecție, Compartimentul urbanism indică documentul necesar sau solicită confirmarea autorității competente în domeniul culturii.
(2) După primirea fișei tehnice, ORGANUL FISCAL  stabilește temeiul fiscal, perioada și partea eligibilă. Dacă destinația imobilului nu este clară, ORGANUL FISCAL  cere precizarea folosinței și, după caz, actele care o susțin. O clădire momentan neutilizată nu se încadrează automat la folosință neeconomică.
(3) Pentru situațiile care nu constituie ajutor de stat, organul fiscal  consemnează motivul încadrării și calculează reducerea. 
(4) Organul fiscal comunică soluția motivată. Fișa de calcul arată separat impozitul sau taxa înainte de reducere, partea exclusă, reducerea și suma rămasă de plată. Schimbările de folosință, înstrăinarea și celelalte modificări relevante se notifică organului fiscal  în termen de 30 de zile.
Anexa nr. 5 — Formulare de aplicare
Formularul 1 — Cerere de acordare a reducerii pentru anul 2027
Către Primăria Orașului Buziaș — Serviciul Impozite și Taxe Locale

Subsemnatul/Subscrisa ________________, CNP/CUI ________________, cu domiciliul/sediul în ________________, reprezentat(ă) prin ________________, solicit acordarea reducerii pentru anul fiscal 2027.
	Bunul pentru care solicit reducerea
	Adresa și rolul fiscal
	Nr. cadastral/CF, dacă există
	Suprafața sau cota solicitată
	Temeiul solicitat

	Clădire
	
	
	
	

	Teren
	
	
	
	


Calitatea în care solicit reducerea: ________________
Dacă bunul este utilizat de altă persoană, indic utilizatorul, actul în baza căruia îl folosește și perioada: ________________
Anexez următoarele documente: ________________
Date de contact pentru comunicări: ________________
Data: ________________ Semnătura: ________________
Formularul 2 — Declarație privind folosința efectivă a imobilului
Declarație privind folosința efectivă a imobilului
Se completează pentru cererile depuse potrivit anexei nr. 1 sau anexei nr. 4 la hotărâre.
Subsemnatul/Subsemnata ________________________________________, în calitate de ________________________________________, în nume propriu / în numele ________________________________________, declar următoarele cu privire la folosința imobilului pentru care se solicită reducerea:
Adresa imobilului: ____________________________________________________
Nr. cadastral / CF, dacă există: _________________________________________
Cererea nr. __________________ din data de __________________, dacă este deja înregistrată.
	Corpul de clădire / încăperea / parcela
	Suprafața (mp)
	Utilizatorul
	Folosința efectivă / activitatea desfășurată

	
	
	
	

	
	
	
	

	
	
	
	


Spații sau suprafețe date în folosință unor terți, dacă este cazul: se indică spațiul ori suprafața, utilizatorul, actul în baza căruia acesta folosește imobilul și perioada de folosință.

Declar pe propria răspundere că informațiile de mai sus reflectă folosința efectivă a imobilului la data semnării. Voi comunica organului fiscal local modificările relevante privind folosința imobilului, în termenul aplicabil.
Data: __________________  Semnătura: __________________
Dacă titularul obligației fiscale și utilizatorul sunt persoane diferite, declarația privind folosința efectivă se semnează de utilizator sau de reprezentantul acestuia.
Formularul 3 — Fișă de confirmare tehnică pentru clădiri clasate sau protejate
	Rubrică
	Constatarea compartimentului Urbanism

	Cererea și identificarea imobilului
	Nr./dată, adresă, CF/nr. cadastral, corp de clădire

	Regimul clădirii
	Clasată / neclasată cu regim de protecție instituit / neconfirmat

	Dovada regimului
	Actul consultat, autoritatea emitentă, codul de monument sau prevederea care stabilește protecția

	Amplasarea relevantă pentru lit. ș)
	Zona și documentul care confirmă amplasarea

	Lucrările
	Obiectul lucrărilor și fațada stradală și/sau principală, după caz

	Autorizare și avize
	Număr, dată și concordanța cu imobilul și lucrările

	Stadiu și finalizare
	În curs / finalizate; actul și data recepției ori documentul legal care dovedește finalizarea, după caz

	Concluzia tehnică
	Condiții tehnice confirmate / neconfirmate / documente suplimentare necesare, cu motivare


Întocmit: ________________ Data: ________________ Semnătura: ________________

Formularul 4 — Fișă ORGANUL FISCAL  pentru soluționare și calcul
	Verificare
	Ce se consemnează în dosar

	Cererea și bunul
	Nr./dată, titularul obligației, bunul și temeiul solicitat

	Termen și documente
	Depunere în termen; acte verificate; completări cerute și primite

	Condițiile fiscale
	Plata la termen pentru anul anterior; existența restanțelor locale la data acordării; evidența consultată

	Condițiile specifice
	Folosința, categoria beneficiarului, lucrarea sau concluzia Urbanismului, după caz

	Partea eligibilă
	Bunul, cota ori suprafața admisă; partea exclusă și motivul

	Regimul acordării
	Fără ajutor de stat / necesită regim distinct / neaplicabil; motivul încadrării, dacă este cazul

	Calcul
	Impozit/taxă înainte de reducere: ___ lei; obligație aferentă părții eligibile: ___ lei; reducere de ……..%: ___ lei; total rămas de plată: ___ lei

	Soluție
	Admitere / admitere parțială / respingere; motivarea în fapt și în drept

	Închiderea dosarului
	Nr. și data actului fiscal; data comunicării; suma și data operării în rol


Formularul 5 — Comunicarea unei modificări
Subsemnatul/Subscrisa ________________, beneficiar(ă) al/a reducerii acordate prin actul nr. ________________, comunic următoarea modificare privind bunul ________________:

· Data la care a intervenit modificarea: ________________
· Ce s-a schimbat: ________________
· Documentele justificative anexate: ________________
Data și semnătura: ________________
ORGANUL FISCAL  atașează comunicarea la dosarul inițial și consemnează data modificării, efectul asupra reducerii, temeiul și actul fiscal emis, dacă este cazul.
